ເຈົ້າໜ້າທີ່ມາເລເຊຍ ຈັບກຸມ ສະມາຊິກ ສື່ມວນຊົນ 5 ຄົນ ຖານຍຸຍົງໃຫ້ກໍ່ຄວາມບໍ່ສະຫງົບຂຶ້ນ
ການຈັບກຸມ ດັ່ງກ່າວ ປາກົດວ່າກ່ຽວພັນ ກັບລາຍງານຂ່າວ ທີ່ອ້າງວ່າ ລັດຖະບານ ປະຕິເສດ ຕໍ່ຂໍ້ສະເໜີ ເພື່ອອະນຸມັດໃຫ້ມີການລົງໂທດ ຕາມກົດໝາຍອິສລາມ ທີ່ເຂັ້ມງວດ.
ບັນດາເຈົ້າໜ້າທີ່ມາເລເຊຍ ໄດ້ຈັບກຸມພວກພະນັກງານ 5 ຄົນ ຂອງ Website ຂ່າວເອກະຊົນແຫ່ງໜຶ່ງ ແລະຖືກສືບສວນ ສອບສວນໃນຖານຍຸຍົງໃຫ້ກໍ່ຄວາມບໍ່ສະຫງົບ ໃນອັນທີ່ເຫັນ ວ່າ ເປັນຄວາມພະຍາຍາມຄັ້ງຫຼ້າສຸດຂອງລັດຖະບານເພື່ອ ປິດປາກພວກຄັດຄ້ານ ແລະການປາກເວົ້າຢ່າງເສລີນັ້ນ ເວັບໄຊທ໌ Malaysian Insider ກ່າວວ່າ ພວກບັນນາທິການ 3 ຄົນ ຜູ້ພິມຜູ້ໂຄສະນາຄົນໜຶ່ງ ແລະຫົວໜ້າບໍລິຫານຄົນໜຶ່ງ ຖືກຈັບກຸມໃນ ອັນທີ່ປາກົດວ່າ ກ່ຽວພັນກັບລາຍງານຂ່າວທີ່ ອອກຫວ່າງໄວໆມານີ້ ທີ່ອ້າງວ່າ ລັດຖະບານໄດ້ປະຕິເສດຕໍ່ ຂໍ້ສະເໜີສະບັບໜຶ່ງເພື່ອອະນຸມັດ ໃຫ້ມີການລົງໂທດຕາມກົດ ໝາຍສາສະໜາອິສລາມທີ່ເຂັ້ມງວດນັ້ນ ຕຳຫຼວດໄດ້ບຸກເຂົ້າໄປໃນຫ້ອງການແຫ່ງຕ່າງໆຂອງອົງການຂ່າວ ໃນແລງວັນຈັນວານນີ້ ໂດຍຍຶດເອົາເຄື່ອງຄອມພີວເຕີ ແລະອຸບປະກອນອື່ນໆ ແລະຈັບກຸມທ່ານ Lionel Morais ຫົວໜ້າບັນນາທິການ ທ່ານ Zulkifli ບັນນາທິການຝ່າຍສາລະຄະດີແລະທ່ານ Amin Iskandar ບັນນາທິການຂ່າວມາເລ ເວັບໄຊທ໌ Insider ເວົ້າວ່າ ທ່ານ Ho Kay Tat ເຈົ້າຂອງບໍລິສັດພິມ ແລະທ່ານJahabar Sadiq ຫົວໜ້າບໍລິຫານ ກໍໄດ້ຖືກຈັບກຸມເຊັ່ນກັນໃນວັນອັງຄານມື້ນີ້ ຫຼັງຈາກພວກເຂົາ ເຈົ້າໄດ້ເຂົ້າໄປສະເໜີໂຕ ເພື່ອຕອບຂໍ້ຊັກຖາມຕ່າງໆແລ້ວທີ່ສະຖານີຕຳຫຼວດແຫ່ງໜຶ່ງ ພວກຜູ້ຊາຍເຫຼົ່ານີ້ ກຳລັງຖືກສືບສວນສອບສວນ ພາຍໃຕ້ມາດຕາສີ່ ຂອງກົດໝາຍວ່າ ດ້ວຍການຍຸຍົງກໍ່ໃຫ້ເກີດຄວາມບໍ່ສະຫງົບຂຶ້ນທີ່ມີມາຕັ້ງແຕ່ຍຸກສະໄໝຍັງເປັນອະນານິ ຄົມຢູ່ ຖ້າພວກບຸກຄົນເຫຼົ່ານີ້ຫາກຖືກພົບເຫັນວ່າມີຄວາມຜິດແທ້ ພວກເຂົາເຈົ້າສາມາດປະເຊີນກັບການຖືກລົງໂທດຈຳຄຸກເຖິງ 3 ປີໄດ້ ນອກນັ້ນພວກເຂົາເຈົ້າຍັງສາມາດປະ ເຊີນກັບຂໍ້ກ່າວຫາຕ່າງໆໄດ້ ພາຍໃຕ້ກົດໝາຍວ່າດ້ວຍການຄົມມະນາຄົມສື່ສານ ແລະ ກົດໝາຍວ່າດ້ວຍສື່ໃນຫຼາຍຮູບແບບຫຼື Multimedia